Slagter-Ole fra Nørresundby har startet forretning i Afrika. Nu producerer og sælger 30 afrikanske ansatte leverpostej, pølser og frikadeller, som ghaneserne i stor stil nyder at sætte tænderne i

På et gadehjørne, midt i den vestafrikanske by Kumasi i Ghana, ligger der en dansk slagterforretning.

Når man træder ind ad døren, er man på et splitsekund tilbage i Danmark med et butiksinteriør som i en hvilken som helst dansk slagterforretning i provinsen.